TVB劇集《神耆小子》本周播出結局篇，昨晚（28 日）一集，「一多CP」冼靖峰（Archie）、羅毓儀（Yuki）感情大躍進，一鳴（Archie飾）和多多（Yuki 飾）早已互生情愫，一鳴帶多多到墳場拜祭父母，告知了多多身世，並單膝下跪向多多真情告白：「如果你願意，我可以陪你度過所有困難。」多多說：「我好難㗎喎，你頂到？我做嘢冇邏輯，你會跟得好辛苦，無論我做咩決定你都會支持我，唔會後悔？」一鳴聽畢一面溫柔地說：「我頂到，一定唔會（後悔）！」深受感動的多多向一鳴獻上情深一吻，浪漫滿瀉。
這場浪漫吻戲，原來是演戲初哥Archie的螢幕初吻，他受訪時笑言：「其實心情都幾緊張，因為始終都係螢幕初吻唔想NG太多Take，所以事前有背熟劇本同走位，自己事前排練咗好多次，唔想因為走位走得唔好而重拍。」奪去Archie「初吻」的Yuki則說：「拍呢場戲嘅時候係落緊雨，成個環境都有一種淒美嘅感覺，好切合到一鳴同多多互訴心事嘅狀態！」Yuki又感激Archie演活角色令她更易入戲：「多多表面上睇起嚟好開朗，好堅強好似乜嘢都自己搞得掂咁，但其實佢默默承受咗好多，同普通女仔一樣好需要有人支持，咁一鳴就完全做到呢樣嘢。」講到劇中的「一多CP」，Archie就表示：「同Yuki合作得好開心，因為Yuki都係我前輩，佢一路都Lead住我去拍，我哋之間默契都唔錯，希望觀眾睇完都覺得我冇違和感。」Yuki則感恩說：「大家都覺得我哋有『最萌身高差』，同埋個樣都係偏童顏，最重要係我哋喺拍劇嘅時候都好有火花，而呢一種火花同『一 多』一樣，都係建立喺一種互信嘅狀態！」Yuki在昨晚一集更有出浴場面，滿足不少男fans。